- ዮሃኒሳ ቆንጬꬃ
- <
- 15
- >

15
ዉርሴꬃ ቦሻታ
1 ታኒ ሳሎን ሃራ ጊታኔ ማላሊሲያ ማላታ ቤዓስ። ፆሳ ዉርሴꬃ ሃንቁዋ ቆንጪሲያ ላፑን ቦሻታ ኦይኪዳ ላፑን ኪታንቾቲ ዴዖሶና።
2 ቃሲ ታማራ ዋላኬቲዳ ቡርጩኮ ኣባ ዳኔይሳ ቤዓስ። ሄ ኣባ ጋፃን ዶዓ፥ ኢያ ሚሲሊያኔ ኢያ ሱንꬃ ታይቡዋ ፆኒዳይሳታ ቤዓስ። ፆሳይ ኤንታው ኢሚዳ ዲꬃ ኦይኪዲ ኤቂዶሶና። 3 ኤንቲ ፆሳ ኣይሊያ ሙሴ ማዝሙሪያኔ ዶርሳ ማዝሙሪያ ሃይሳዳ ያጊድ ዬፆሶና።
«ጎዳው፥ ኡባፌ ዎልቃማ ፆሳው፥
ኔ ኦሶይ ጊታኔ ማላሊሲያባ።
ዴሬ ኡባ ካዋው፥
ኔ ኦጌይ ፂሎኔ ቱማ። ኬሳ 15፡1
4 ጌሺ ኔ ፃላላ ጊዲያ ጊሾ
ጎዳው፥ ኔው ያዮናይኔ
ኔ ሱንꬃ ቦንቾናይ ኦኔ?
ኔ ፂሎ ኦሶይ ኣሳ ኡባስ ቆንጬ ጊዲያ ጊሾ
ካዎቴꬂ ኡባይ ኔ ሲንꬄ ዪዲ ጎይናና»
ያጊዲ ዬፆሶና። ኤር 10፡7፤ ማዝ 86፡9
5 ሄሳፌ ጉዬ፥ ሳሎን ዶዬቲዲ ዴዒያ ፆሳ ኬꬃ፥ ኢካ ማርካቴꬃ ዱንካኒያ ቤዓስ። ኬሳ 38፡21 6 ላፑን ቦሻታ ኦይኪዳ ላፑን ኪታንቾቲ ፆሳ ኬꬃፌ ኬዪዶሶና። ኤንቲ ጌሺኔ ጶሊያ ሊኖ ማዖ ማዒዶሶና፤ ባንታ ቲራን ዎርቃ ዳንጮ ዳንጪዶሶና። 7 ኦይዱ ሜꬌቴꬃታፔ ኢሶይ፥ ሜሪናው ዴዒያ ፆሳ ሃንቆይ ኩሚዳ ላፑን ዎርቃ ፁዓታ ላፑን ኪታንቾታስ ኢሚስ። 8 ፆሳ ቦንቹዋፌኔ ኢያ ዎልቃፌ ዴንዶይሳን ፆሳ ኬꬃይ ጩያን ኩሚስ። ላፑን ኪታንቾቲ ኦይኪዳ ላፑን ቦሻቲ ፖሌታና ጋካናው ፆሳ ኬꬃ ኦኒካ ጌላናው ዳንዳዒቤና። ኬሳ 40፡34፤ 1ካዎ 8፡10

- ዮሃኒሳ ቆንጬꬃ
- <
- 15
- >

15:3 ኬሳ 15፡1

15:4 ኤር 10፡7፤ ማዝ 86፡9

15:5 ኬሳ 38፡21

15:8 ኬሳ 40፡34፤ 1ካዎ 8፡10

© 2011 WBT