- ሮሜ
- <
- 10
- >

10
1 ታ ኢሻቶ፥ ታ ኩሜꬃ ዎዛናን ታ ኣሞቴይኔ ፆሳ ዎሴይ ኢስራዔሌይ ኣታና ሜላሳ። 2 ኤንቲ ፆሳስ ሚሼቶሶናሺን፥ ቱማ ኤራቴꬃን ሚሼቶናይሳ ታ ማርካታይስ። 3 ኤንቲ ፆሳ ፂሎቴꬃ ኦጊያ ኤሮና ኢፂዲ፥ ባንታ ሁዔ ፂሎቴꬃ ካሊዶሶናፔ ኣቲን ፆሳ ፂሎቴꬃ ኮዪቦኮና። 4 ኣሲ ኡባይ ኣማኖን ፂላና ሜላ ኪሪስቶሲ ሂጊያ ፖሊስ።
ኣቶቴꬃይ ኡባሳ
5 ኣሲ ሂጌ ናጊዲ ኤኪያ ፂሎቴꬃባ ሙሴይ ፃፊሼ፥ «ሂጌ ናጊያ ኦኒካ ሄ ሂጊያ ናጊዳ ሜላ ዴዔስ»ሌዌ 18፡5 ያጊስ። 6 ሺን ኣማኖን ኤኪያ ፂሎቴꬃባ ጌቴቲዳይ ሃይሳ፡ «ኔ ዎዛናን፥ ‹ኦኒ ሳሎ ኬያኔ?› ያጎፓ፤ ሄሲ ኪሪስቶሳ ዎꬊሳናሳ።ዛሬ 30፡12-14 7 ዎይኮ፥ ‹ዱጌ ሳዓ ጋርሲ ዎꬋናይ ኦኔ?› ጎፓ፤ ሄሲ ኪሪስቶሳ ዱፎፔ ኬሳናሳ። 8 ሺን ያጊዲ ፃፌቲስ፡ ‹ፆሳ ቃላይ ኔ ማታና፤ ኔ ዶናኒኔ ኔ ዎዛናን ዴዔስ› ኑኒ ሂንቴው ኦዲያ ኣማኖ ቃላይ ሃይሳ።
9 «ዬሱሲ ጎዳ» ጋዳ ኔ ዶናን ማርካቲኮኔ ፆሳይ ኢያ ሃይቆፔ ዴንꬂዳይሳ ኔ ዎዛናን ኣማኒኮ፥ ኔ ኣታና። 10 ኣሲ ባ ዎዛናን ኣማኒዲ ፂሌስ፤ ባ ዶናን ማርካቲዲ ኣቴስ። 11 ጌሻ ማፃፋይ፥ «ኢያን ኣማኒያ ኦኒካ ዬላቴና»ኢሳ 28፡16 ያጌስ። 12 ኢሲ ፆሳይ ኡባ ጎዳ ጊዲያ ጊሾ ኣይሁዴታ ጊዶኒኔ ኣይሁዴ ጊዶና ኣሳ ጊዶን ዱማቴꬂ ባዋ። ኢ ባና ፄጊያ ኡባስ ዳሮ ኬሃ። 13 ጌሻ ማፃፋይ፥ «ጎዳ ሱንꬃ ፄጊያ ኦኒካ ኣታና»ኢዩ 2፡32 ያጌስ።
14 ያቲን፥ ኤንቲ ኣማኖና ዴዒሼ ዋኒዲ ኢያ ፄጋናው ዳንዳዖና? ኤንቲ ኢያባ ሲዖና ዴዒሼ ዋቲዲ ኢያ ኣማናናው ዳንዳዖና? ቃሲ ኤንታው ቃላ ኦዲያ ኣሲ ባይና ዴዒሺን፥ ዋኒዲ ሲዓናው ዳንዳዖና? 15 ኪቴቲዳ ኣሲ ባይና ዴዒሺን፥ ቃላይ ዋኒዲ ኦዴታናው ዳንዳዒ? ጌሻ ማፃፋን፥ «ኡፋይሳ ዎንጌላ ኦዲያ ኣሳ ቶሆቲ ዋኒዲ ሎዖና!»ኢሳ 52፡7 ያጊዲ ፃፌቲስ።
16 ሺን ኢሳያሲ፥ «ጎዳው፥ ኑ ማርካቴꬃ ኦኒ ኣማኒዴ?»ኢሳ 53፡1 ያጊዳይሳዳ፥ ኡባይ ዎንጌላ ኣማኒቦኮና። 17 ሄሳ ጊሾ፥ ኣማኖይ ሲሳፌ ዬስ፤ ሲሲ ኪሪስቶሳ ቃላፔ ዬስ።
18 ጊዶሺን፥ ኢስራዔሌ ኣሳይ ቃላ ሲዒቦኮና ጉሴዬ? ኣካይ ሲዒዶሶና። ጌሻ ማፃፋን፥
«ኤንታ ቃላይ ቢታ ኡባን ሲዔቲስ፥
ኤንታ ኦዳይ ሳዓ ጋፃ ጋኪስ»ማዝ 19፡4 ያጌቲስ። 19 ሺን ኢስራዔሌ ኣሳይ ኤሪቦኮና ጉሴዬ? ሙሴይ ካሴ፥
«ታኒ ሂንቴና ሌቄቲዳ ኣሳን ቂሮይሳና፤
ቃሲ ኤያ ኣሳን ሂንቴና ዪሎያና»ዛሬ 32፡21 ያጊስ።
20 ቃሲ ኢሳያሲ፥
«ታና ኮዪቦና ኣሳስ ቤንታስ፤
ታና ኦይቺቦና ኣሳስ ቆንጫስ»ኢሳ 65፡1
ያጊዲ ያዮና ኦዲስ።
21 ሺን ኢሳያሲ ኢስራዔሌታባ ኦዲሼ፥
«ኡባ ዎዴ ኪቴቶና ኣሳሲኔ
ታና ኢፂያ ኣሳስ ታ ኩሺያ ሚጫስ»ኢሳ 65፡2 ያጌስ።

- ሮሜ
- <
- 10
- >

10:5 ሌዌ 18፡5

10:6 ዛሬ 30፡12-14

10:11 ኢሳ 28፡16

10:13 ኢዩ 2፡32

10:15 ኢሳ 52፡7

10:16 ኢሳ 53፡1

10:18 ማዝ 19፡4

10:19 ዛሬ 32፡21

10:20 ኢሳ 65፡1

10:21 ኢሳ 65፡2

© 2011 WBT